**Univerzita Pavla Jozefa Šafárika v Košiciach**

**Právnická fakulta**

**Ústav medzinárodného práva a európskeho práva**

**Podmienky priebežného a záverečného hodnotenia z predmetu Medzinárodné právo verejné I. pre zimný semester akademického roka 2019/2020 v dennom štúdiu**

Hodnotenie z predmetu Medzinárodné právo verejné I. v zimnom semestri akademického roka 2019/2020 sa uskutočňuje kombináciou priebežnej kontroly štúdia uskutočnenej v **ôsmom týždni** výučbovej časti semestra v písomnej forme a záverečnej skúšky konanej počas skúškovej časti semestra v písomnej forme.

Priebežný písomný test pozostáva zo 6 otvorených otázok. Otvorené otázky sú hodnotené maximálne dvoma bodmi v prípade, že je odpoveď vyhodnotená ako správna a úplná. Ak je odpoveď na otázku vyhodnotená ako čiastočne správna, môže študent získať nižší počet bodov. Ak je odpoveď vyhodnotená ako nesprávna, je hodnotená počtom bodov 0. Z písomnej previerky môže študent získať maximálne 12 bodov, pričom získaný počet bodov je vyjadrený celým číslom.

Študent má právo na jeden opravný termín. Najneskôr do konca 10. týždňa výučbovej časti semestra bude určený opravný termín priebežného hodnotenia.

Pokiaľ študent písomnú previerku neabsolvuje, platí, že získal 0 bodov z priebežného hodnotenia.

Počet bodov dosiahnutý v rámci priebežného hodnotenia je kritériom pripustenia študenta k vykonaniu záverečnej skúšky v predtermíne. K vykonaniu skúšky v predtermíne budú pripustení študenti, ktorí získali aspoň 10 a viac bodov z písomnej previerky vykonanej v rámci priebežného hodnotenia.

Písomná záverečná skúška pozostáva z 9 otvorených otázok. Otvorené otázky sú hodnotené dvoma bodmi v prípade, že je odpoveď vyhodnotená ako správna a úplná. Ak je odpoveď na otázku vyhodnotená ako čiastočne správna, môže študent získať nižší počet bodov. Ak je odpoveď vyhodnotená ako nesprávna, je hodnotená počtom bodov 0. Výsledok písomnej skúšky je daný počtom bodov vyjadrených celým číslom. Na záverečnej písomnej skúške môže študent získať maximálne 18 bodov.

Spolu s priebežným hodnotením môže študent získať maximálne 30 bodov. Záverečné hodnotenie sa určuje na základe súčtu bodov, ktoré získal študent v rámci priebežného hodnotenia a na písomnej skúške. Záverečné hodnotenie bude určené podľa získaného počtu bodov nasledovne:

|  |  |
| --- | --- |
| **Počet bodov** | **Hodnotenie** |
| 30 – 28 bodov | A |
| 27 – 25 bodov | B |
| 24 – 21 bodov | C |
| 20 – 18 bodov | D |
| 17 – 16 bodov | E |
| 15 bodov a menej | FX |

V Košiciach, 16. septembra 2019

doc. JUDr. Martina Jánošíková, Ph.D.

riaditeľka Ústavu medzinárodného práva a európskeho práva